Next Unit of Computing
Next Unit of Computing (NUC) on Inteli loodud miniarvutite ja nende toorikute tootesari. Tavalise NUC-i komplekti kuuluvad emaplaat koos sülearvuti protsessoriga, korpus koos radiaatori ja ventilaatoriga, väline toiteplokk ja VESA kinnitusplaat, millele lisatakse muutmälu ja kõva- või pooljuhtketas. Esimene Inteli miniarvuti jõudis turule 2013. aasta esimeses kvartalis ja kuni 2023. aastani tootis NUC-e Intel, kuid sealt edasi toodab NUC kaubamärki kandvaid miniarvuteid Asus.